Source: https://www.riigiteataja.ee/akt/427092017033?leiaKehtiv
Timestamp: 2018-12-16 01:44:45+00:00
Document Index: 17655

Matched Legal Cases: ['§ 2', '§ 3', '§ 5', '§ 6', '§ 2', '§ 3', '§ 5', '§ 6']

Pärnu linna huvihariduse ja huvitegevuse toetuse ning stipendiumi määramise kord – Riigi Teataja
Pärnu linna huvihariduse ja huvitegevuse toetuse ning stipendiumi määramise kord
Pärnu linna huvihariduse ja huvitegevuse toetuse ning stipendiumi määramise kord - sisukord
§ 2 Toetuste ning stipendiumite taotlemise üldpõhimõtted
§ 3 Toetuste ja stipendiumite taotlemine
§ 5 Taotluste hindamine ja toetuse või stipendiumi eraldamine
§ 6 Toetuste ja stipendiumite kasutamise põhimõtted
RT IV, 13.09.2018, 36
Vastu võetud 21.09.2017 nr 24
RT IV, 27.09.2017, 33
jõustumine 30.09.2017
06.09.2018 RT IV, 13.09.2018, 17 16.09.2018
(1) Määruse eesmärgiks on:
1) huvihariduse ja huvitegevuse toetuse (edaspidi toetus) määramine osalemiseks üleriigilistel või rahvusvahelistel võistlustel, konkurssidel või laagrites (edaspidi võistlemistoetus) ning huvihariduse ja huvitegevuse õppevahendite soetamiseks (edaspidi õppevahendi toetus);
[RT IV, 13.09.2018, 17 - jõust. 16.09.2018]
2) huvihariduse ja huvitegevuse stipendiumi (edaspidi stipendium) määramine Pärnu linnas tegutsevale õpetajale/juhendajale, et soodustada tema silmapaistvat ja/või Pärnule vajalikku tegevust ning motiveerida teda töötama või jätkama tööd huvihariduse või huvitegevuse valdkonnas.
(2) Toetuseid ning stipendiume antakse eelarvevahendite olemasolul.
(3) Toetuseid ning stipendiume määratakse Pärnu linnas elavate või tegutsevate 7-19 aastaste noorte huvihariduse ja huvitegevuse võimaluste parandamiseks.
§ 2. Toetuste ning stipendiumite taotlemise üldpõhimõtted
(1) Toetuse ja stipendiumi taotluse (edaspidi taotlus) võivad esitada juriidilised isikud ja asutused (edaspidi taotleja).
(2) Taotlejal peavad olema täidetud järgmised nõuded:
§ 3. Toetuste ja stipendiumite taotlemine
(1) Taotlus esitatakse Pärnu Linnavalitsuse haridusosakonnale (edaspidi haridusosakond) järgmiselt:
1) võistlemistoetuse taotlused üldjuhul üks kord kvartalis ja õppevahendi toetuse taotlused üldjuhul kaks korda aastas;
2) stipendiumite taotlused üldjuhul kaks korda aastas;
(2) Info taotluste esitamise kohta avalikustatakse Pärnu linna veebilehel www.parnu.ee ja kohalikus meedias.
1) lühikirjeldust ja põhjendust, mille jaoks toetust või stipendiumi taotletakse;
2) toetuse kasutamise eelarvet või taotletava stipendiumi suurust.
(1) Haridusosakond kontrollib esitatud dokumentide vastavust käesolevale määrusele.
(2) Taotlusi menetleval teenistujal on vajaduse korral õigus hankida lisainformatsiooni ja nõuda taotlejalt täiendavaid andmeid.
(3) Puuduste esinemisel taotluses informeerib haridusosakond sellest taotlejat ning annab puuduste kõrvaldamiseks aega 10 tööpäeva. Juhul, kui taotleja ei kõrvalda antud tähtajaks puudusi, menetlus toetuse või stipendiumi määramiseks lõpetatakse.
(4) Kui haridusosakond tuvastab valeandmete teadliku esitamise, lõpetatakse menetlus toetuse või stipendiumi määramiseks.
§ 5. Taotluste hindamine ja toetuse või stipendiumi eraldamine
(1) Taotluste hindamiseks moodustab Pärnu Linnavalitsus (edaspidi linnavalitsus) komisjoni.
(2) Toetuste ja stipendiumite eraldamise otsustab linnavalitsus korraldusega komisjoni ettepanekul. Korraldus on toetuse ja stipendiumi väljamaksmise aluseks.
(3) Kui toetuse saajaks on linnavalitsuse hallatav asutus, täpsustatakse selle hallatava asutuse eelarvet toetuse summas, muutmata sealjuures linna eelarves toetusteks planeeritud kogumahtu.
(4) Üldjuhul eraldatakse ühe taotleja kohta kuni kaks stipendiumit.
(5) Sobivate kandidaatide puudumisel on õigus jätta toetus (toetused) või stipendium (stipendiumid) välja andmata.
(6) Haridusosakond teavitab kirjalikult taotlejaid, kelle taotlus jäi rahuldamata.
§ 6. Toetuste ja stipendiumite kasutamise põhimõtted
(1) Toetuse ja stipendiumi saaja on kohustatud kasutama toetust või stipendiumi sihtotstarbeliselt. Mittesihtotstarbelisel kasutamisel on toetuse või stipendiumi saaja kohustatud toetuse andjale toetuse või stipendiumi tagasi maksma 10 päeva jooksul pärast vastava nõude esitamist.
(2) Kasutamata jäänud toetus või toetuse osa tuleb toetuse andjale tagastada 10 päeva jooksul pärast vastava nõude esitamist.
(3) Stipendiumi taotleja on kohustatud haridusosakond teavitama, kui stipendiumi saaja lahkub töölt enne stipendiumi saamise lõpptähtaega.
(4) Stipendiumi maksmine lõpetatakse juhul, kui stipendiumi saaja ei tööta enam õpetajana/juhendajana huvihariduse või huvitegevuse valdkonnas.
Järelevalvet toetuste ja stipendiumite sihipärase kasutamise üle teostab haridusosakond.